b'\n_START_ARTICLE_\nZvezdne steze: Film\n_START_SECTION_\nVsebina\n_START_PARAGRAPH_\nPrvi film legendarne serije Zvezdnih stez govori o prete\xc4\x8di gro\xc5\xbenji iztrebljenja vsega \xc5\xbeivljenja na zemlji zaradi objekta velikih razse\xc5\xbenosti in izjemne energije, ki se bli\xc5\xbea Zemlji. Glavni vlogi pripadata Williamu Shatnerju (tokrat \xc5\xbee admiral Kirk) in Leonardu Nimoyu (legendarni Spock z o\xc5\xa1iljenimi u\xc5\xa1esi, napol \xc4\x8dlovek, napol Vulkanec, brez smisla za humor in obdarjen z zakrknjeno logiko brez kakr\xc5\xa1nihkoli primesi \xc4\x8dustev)._NEWLINE_Ker se izka\xc5\xbee, da ima objekt veliko uni\xc4\x8devalno mo\xc4\x8d (mimogrede izni\xc4\x8di tri klingonske \xc2\xbbptice ujede\xc2\xab) po\xc5\xa1ljejo proti njemu plovilo, ki je edino trenutno na voljo \xe2\x80\x93 Enterprise. Enterprise se izogne uni\xc4\x8denju, ko Spock uspe navezati stik s sondo. Vle\xc4\x8dni \xc5\xbearek plovilo potegne v notranjost. Tam si posadka ogleda spektakularno predstavo svetlobnih u\xc4\x8dinkov, ki dajo plovilu Enterprise vtis majhnosti. Spock uspe z vodenim skafandrom priti v samo osr\xc4\x8dje objekta in izka\xc5\xbee se, da se v njegovi notranjosti nahaja pomanj\xc5\xa1ani model predela vesolja, v katerem je Zemlja. Ko plovilo prispe do Zemlje, jo zatemni in za\xc4\x8dne oddajati signale v Morsejevi kodi in tako \xc4\x8daka, da bi dobila potrditev od ustvarjalca sonde Vi\xc5\xbea (Vga). Ker odgovora ni, grozi Zemlji iztrebljenje vsega \xc5\xbeivljenja na Zemlji. _NEWLINE_K sre\xc4\x8di na koncu posadki uspe razre\xc5\xa1iti uganko. Vid\xc5\xbea je pravzaprav ena izmed sond Voyager (6.), ki jo je potegnilo v \xc4\x8drno luknjo in jo izvrglo v bli\xc5\xbeino planeta, ki je naseljen z inteligentimi stroji. Ti so hoteli raziskati izvor tega plovila, saj so \xc2\xbbmenili\xc2\xab, da bi lahko na\xc5\xa1li odgovor na to, od kod izvirajo. Ustvarijo ta objekt in ga po\xc5\xa1ljejo na Zemljo. V sami igralski zasedbi velja omeniti \xc5\xa1e Datanerko (\xc2\xbbPodatkovko\xc2\xab), ki jo objekt nadomesti s hidravli\xc4\x8dno razli\xc4\x8dico mininaturalizirane tehnologije. Zaradi prej\xc5\xa1njih vezi s podkomandantom, se ta zaradi ljubezni na koncu zdru\xc5\xbei in Enterprise je pri\xc4\x8da rojstvu povsem nove vrste misle\xc4\x8dih \xc5\xbeivih umetnih in morda celo \xc4\x8dute\xc4\x8dih bitij, Zemlja pa je re\xc5\xa1ena.\n_START_SECTION_\nGlavni koncept\n_START_PARAGRAPH_\nV filmu  igra glavno vlogo torej tudi koncept odgovora na ve\xc4\x8dna vpra\xc5\xa1anja, ki mu\xc4\x8dijo tako filozofe, kot znanstvenike, in se glasi: \xc2\xbbKdo smo, od kod smo pri\xc5\xa1li in kam gremo!\xc2\xab'